
U ovom radu pozornost će biti posvećena biskupima koji su 
djelovali na riječkom, senjsko-modruškom i krčkom području od 
uspostave komunističke vlasti 1945. do uspostave Riječke metropo- 
lije 1969. Iako će u sastav metropolije ući i istarsko područje, ovdje 
neće biti riječi o biskupu Dragutinu Nežiću, jer je Crkva u Istri bila 
u specifičnom položaju, a o tome se može puno više saznati iz knji- 
ge Stipana Trogrlića Odnosi Katoličke crkve u Istri i jugoslavenske 
državne vlasti 1945.-1954., objavljenoj u Pazinu 2008. Tako će u 
ovom radu ponajprije biti riječi o biskupima Josipu Srebrniću, Vik- 
toru Buriću i Josipu Pavlišiću. 

Ključne riječi: Josip Srebrnić, Viktor Burić, Josip Pavlišić, 
Riječko-senjska nadbiskupija, komunizam. 


LJ JE I 


Biskup Josip Srebrnić 


Krčkog biskupa (od studenog 1949. apostolski administrator u 
Rijeci) Josipa Srebrnića možemo uvrstiti u onu skupinu biskupa koji 
su se otvoreno i beskompromisno suprotstavljali komunističkom re- 
žimu. Iako je bio izraziti antifašist, tj. protivnik talijanske okupacij- 
ske vlasti, nije bio spreman podržati partizanski pokret pod komuni- 
stičkim, tj. ateističkim vodstvom. Da je to tako, potvrđuje i njegova 
okružnica upućena svećenicima Krčke biskupije 17. listopada 1944., 
u kojoj kaže: 


278 Riječki teološki časopis, god. 17 (2009), br. 2 


U posljednje vrijeme utvrđuje se opet i opet, da među krčkim 
svećenicima ima takvih, koji su dali svoje ime ili vijeću ili sekci- 
Ji ili udruženju takozvanih partizana, odnosno takozvanog pokreta 
narodnog rata. Neka bude svima, koji su dobre volje i nepomućena 
uma, jasnije od sunca, da pokret partizanski odnosno takozvani po- 
kret narodnog rata, kako se taj pokret faktički vodi i provodi, zavisi 
u cijelosti od Komunističke stranke Jugoslavije, te služi istoj stranci 
za ustanovljenje komunističkog poretka među Južnim Slavenima. Iz 
toga slijedi da nijednom katoliku i nijednom vjerniku nije dopušte- 
no, da bilo na koji način sudjeluje ili pomaže ove organizacije. 

On svoj stav temelji na enciklici pape Pija XI. "Divini Re- 
demptoris" od 19. ožujka 1937. u kojoj stoji da je komunizam u su- 
štini zao "te njemu nikakvu pomoć ne smije pružati onaj, koji je 
pozvan da brani kršćanstvo i građanski poredak od propasti". U na- 
stavku biskup Josip Srebrnić daje do znanja svećenicima kako će oni 
koji postupe suprotno navedenome biti suspendirani.! 

U jednom od svojih izvješća Komisiji za vjerske poslove Fe- 
deralne Hrvatske, povjerenik Komisije Anđelko Buratović izvješću- 
je da je biskup Srebrnić, dok je bio pod istragom, povukao svoju 
okružnicu preko Odsjeka za zaštitu naroda (OZNA) na Sušaku, ali 
taj opoziv nije nikad dostavio svećenicima, pa svećenici nisu izišli 
na glasovanje u listopadu 1945. prigodom izbora za seoske i grad- 
ske Narodne odbore i za Okružnu skupštinu. Inače zbog ovakvog 
stava biskup Srebrnić je, prema pisanju zagrebačkog Vjesnika, imao 
neugodnosti u lipnju 1945. Naime u članku pod naslovom “Narod 
je osudio protunarodni rad biskupa Srebrnića' među inim piše da je 
narod opkolio njegovu kuću optužujući ga za rad protiv partizanskog 
pokreta i suradnju s okupatorima, te su vlasti iz narodnog okruženja 
izvukle njega i automobil. Isto tako Giuseppe Masucci, tajnik papina 
izaslanika pri Nadbiskupiji u Zagrebu, u svom dnevniku na dan 24. 
studeni 1945. bilježi da mu je rečeno kako je biskupa Srebrnića tuklo 
tridesetak osoba. 

Biskup Srebrnić nastavio je sljedećih godina slati predstavke 
državnim vlastima u kojima prosvjeduje zbog zauzimanja crkvenih 


1 Hrvatski državni arhiv (dalje HDA), Osobni fond Svetozara Ritiga (dalje OF Ritig), kut. 4. 

prostorija, oduzimanja crkvene imovine, oporezivanja svećenika, 
zabrana rada crkvenih društava i održavanja procesija. Posebice je 
prosvjedovao protiv zabrana i ometanja vjeronauka u državnim ško- 
lama. Da bi svećenik mogao predavati vjeronauk u državnoj školi, 
morao je imati odobrenje nadležnog kotarskog narodnog odbora. 
Međutim, većina svećenika nije dobivala odobrenje jer ih se sma- 
tralo protivnicima režima, a oni koji bi dobili odobrenje, često su 
rješenje o tome dobivali pred sam kraj školske godine, tako da nisu 
mogli izvršiti svoju zadaću. U predstavci Komisiji za vjerske poslo- 
ve NR Hrvatske od 7. studenoga 1947. biskup Srebrnić navodi da je 
svećenik Nikola Barac dobio rješenje kojim mu se ne odobrava rad 
sa školskom djecom “zbog negativnog stava prema našoj društve- 
noj i političkoj stvarnosti". Biskup ističe da bi se ovakvom neodre- 
đenom motivacijom moglo svakom ispravnom svećeniku zabraniti 
poučavanje vjeronauka u pučkim školama.? U predstavci od 16. ve- 
ljače 1948. biskup navodi da su molbe odbijene i svećenicima Boži 
Matejčiću, Josipu Jadrošiću i Petru Orliću, s istim već spomenutim 
obrazloženjem, te zbog toga mnogi svećenici ne žele više podnositi 
molbe.? 

Kada je početkom 1952. vjeronauk izbačen iz državnih škola, 
svećenici su nastavili poučavati vjeronauk u crkvama, ali su im mje- 
sne vlasti i to zabranjivale. Protiv takvih postupaka prosvjedovao je 
biskup Srebrnić predstavkom Predsjedništvu Vlade FNRJ 10. siječ- 
nja 1952., u kojoj navodi da je takvu zabranu izrekao tajnik Mjesnog 
NO-a u Klani Andrija Valenčić svećeniku Pavlu Mršniku, a Kotarski 
NO Rijeka svećeniku Antunu Mavriću.“ 

Biskup Srebrnić morao je prosvjedovati i zbog raznih samo- 
voljnih poteza mjesnih vlasti. Tako je 6. siječnja 1951. uputio pred- 
stavku Predsjedništvu Vlade NR Hrvatske u svezi sa zabranom bogo- 
služja u crkvama grada Rijeke u ponoć na prelasku iz 1950. u 1951. 


2. HDA, Fond Komisije za odnose s vjerskim zajednicama (dalje KOVZ), kut. 132, 1349/1948. Mi- 
roslav AKMADŽA, Crkva i država. Dopisivanje i razgovori između predstavnika Katoličke crkve 
i komunističke državne vlasti u Jugoslaviji, svezak I., 1945.-1952. (dalje Crkva i država), Zagreb, 
2008., str. 341. 

3 HDA, KOVZ, kut. 131, 404/1948. Miroslav AKMADŽA, Crkva i država, sv. L., str. 342. 

4. HDA, KOVZ, kut. 139, 1024/1952 iza 2544/1952. Miroslav AKMADŽA, Crkva i država, sv. L., 
str. 363. 

godinu. Tu je zabranu povjerenik unutrašnjih poslova u Rijeci Pađen 
priopćio ravnatelju biskupske pisarne u Rijeci Danilu Perkanu. Pa- 
đen je tom prigodom kazao da neće trpjeti novih načina pobožnosti. 
Biskup je u predstavci naglasio da se vjerski život prilagođava no- 
vim potrebama i zahtjevima, te traži nove načine za svoje očitovanje. 
Istaknuo je da je navedena odluka bolno odjeknula među katoličkim 
vjernicima grada Rijeke jer u tom postupku vide odraz mržnje pro- 
tiv vjerskog života." No već desetak dana poslije biskup je ponovno 
prosvjedovao kod istog Predsjedništva u svezi sa zabranom pjevanja 
božićnih pjesama pred živim jaslicama u Rijeci, koju je također izre- 
kao povjerenik Pađen, koji je opet govorio o novotarijama.“ 

Biskup Srebrnić prosvjedovao je 30. svibnja 1951. predstav- 
kom Ministarstvu unutrašnjih poslova NR Hrvatske u svezi s uskra- 
ćivanjem boravka u Rijeci svećeniku Modestu Borku. Naime, Po- 
vjereništvo unutrašnjih poslova u Rijeci uskratilo je Borku boravak 
u Rijeci s obrazloženjem da je nepotreban. Biskup u predstavci ističe 
da ne spada u nadležnost državne vlasti određivati što je za vjersko- 
duhovni život katoličkih vjernika potrebno i što nije potrebno. Uka- 
zao je na činjenicu da je u gradu Rijeci vrlo malo svećenika, osobito 
s obzirom na činjenicu da je preko 36 svećenika Rijeku napustilo i 
otišlo u Italiju. Biskup je ustvrdio da je navedena odluka neopravda- 
no posezanje u djelokrug Katoličke crkve i neprijateljski čin protiv 
nje jer joj niječe slobodu na onom polju na kojem joj je ta sloboda 
Ustavom zajamčena.“ 

Prema navodima u nekim izvješćima (ne navodi se čijim) do- 
stavljenim Saveznoj komisiji za vjerska pitanja, uoči zasjedanja bi- 
skupskih konferencija u rujnu 1956., u Poreču se nadbiskup Franjo 
Šeper sastao s biskupima Dragutinom Čelikom, Gabrijelom Bukat- 
kom, Antunom Vovkom, Dragutinom Nežićem, Viktorom Burićem 
i Josipom Srebrnićem. Zaključili su da se progon Katoličke crkve 
u Jugoslaviji najviše očituje u pritiscima UDBA-e na bogoslove da 
napuste vjerske škole, pritiscima na vjerske škole uz procjenu da 
je na redu zatvaranje đakovačke bogoslovije, ometanju vjeronauka, 


5 HDA, KOVZ, kut. 137, 271/1951. Miroslav AKMADŽA, Crkva i država, sv. I., str. 235. 
6 HDA, KOVZ, kut. 137, 483/1951. Miroslav AKMADŽA, Crkva i država, sv. L., str. 237. 
7 HDA, KOVZ, kut. 138, 3959/1951. Miroslav Akmadža, Crkva i država, sv. 1., 249. 

jednostranom tumačenju Zakona o pravnom položaju vjerskih za- 
jednica i nepravednom oporezivanju svećenstva. Tom je prigodom 
biskupu Srebrniću savjetovano da ne predlaže Slovenca za pomoć- 
nog biskupa u Krku. 

Državne vlasti posebice je razljutilo Srebrnićevo pismo od 
25. kolovoza 1958., a u svezi s ranijom okružnicom od 9. kolovo- 
za 1958. U pismu pojašnjava u kakvim je prilikama nastala papina 
enciklika “Meminisse juvat", iz koje iznosi nekoliko misli koje se 
općenito odnose na stanje u pojedinim zemljama, ali su se jugosla- 
venske vlasti u njoj prepoznale: 

(...) Oni koji idu za tim, da Katoličku crkvu ignoriraju, odbija- 
ju i sebi pokoravaju, stalno potkapaju temelje samog civilnog druš- 
tva (...) Nema reda u društvu, ako se religija mimoilazi. (...) U jednu 
ruku vidimo, da u mnogim zemljama katolička religija ne zauzima 
ono mjesto koje njoj pripada, šire se zablude protiv religije i protiv 
morala, štampaju se nesmetano spisi koji potkopavaju sve što je li- 
jepo i plemenito, na najveću štetu Crkve. U drugu ruku izložena je 
Katolička crkva, bilo latinskog, bilo istočnog obreda, progonstvima, 
koja vjernike sile da svoje vjersko osvjedočenje u javnosti zataje, 
jer bi inače trpjeli najveće štete. Vidimo već, da su mnogi duhov- 
ni pastiri istjerani od svojih zakonitih mjesta, progonjeni, ili im je 
onemogućeno da vrše svoju dužnost. Uz to nemaju mogućnosti, da 
bi se mogli putem štampe braniti; nemaju mogućnosti da bi si djecu 
vjerski odgajali, jer su im svi odnosni zavodi oduzeti; misionari su 
takodjer protjerani u mnogim stranama ili zatvoreni. Prava što ih 
Crkva ima, u mnogim su zemljama joj oduzeta! Ali ipak ima takovih 
vjernika, koji ustraju u vjernosti prema Crkvi, premda su radi toga 
teško progonjeni. (...) Čine se takodjer pokušaji, da bi jedinstvo u 
Crkvi razbili, te u tu svrhu sve poduzimaju da rastrgaju povezanost 
sa Sv. Stolicom. Progonitelji Crkve neka pamte, da ne će same istine 
nikada uništiti, jer riječ Gospodnja ostaje do vijeka. Družbu koju je 
Krist ustanovio, mogu doduše napadati, ali nikada je ne će moći po- 
djarmiti, jer svoje snage crpi ona ne od ljudi, nego od Boga ...? 


8 PR. RADIĆ, Država i verske zajednice 1945-1970, knj. II., Beograd 2002., 418-419. 
9 HDA, KOVZ, kut. 39, Pov. 14/1959. 

Zbog svojih stavova i nastupa biskup Srebrnić jedini je od bi- 
skupa 1z Jugoslavije imao problema s dobivanjem putovnice za “ad 
limina" posjet papi 1959. Zbog toga je biskup Srebrnić posjetio Ko- 
misiju za vjerska pitanja NR Hrvatske 21. listopada 1958., gdje je 
razgovarao s predsjednikom Komisije Josipom Gržetićem. Kad je 
biskup upitao Gržetića zašto su drugi biskupi dobili putovnicu, a on 
ne, Gržetić ga je upitao zašto ne traži u samom sebi motive i razloge 
zbog kojih su drugi biskupi dobili putovnice, a on ne. Na to je biskup 
odgovorio da u rješenju koje je dobio nisu navedeni motivi. Gržetić 
ga je optužio da zlorabi svoj položaj za neprijateljsku aktivnost, te 
govori da se u Jugoslaviji progoni vjera, na što je biskup kazao kako 
je istina da se vjera progoni i iznio mu neke primjere. Gržetić ga je 
ponovno optužio za neprijateljski stav prema vlastima i kazao da mu 
savjest ne dopušta intervenirati za njegovu putovnicu, te bi bar u bu- 
dućnosti trebao pokazati više lojalnosti. Biskup je na optužbe Gržeti- 
ća kazao da je on tolerantan, ali da ne može odobriti materijalistička 
uvjerenja i napade na papu i Crkvu. Na konstataciju Gržetića da se 
glede putovnice prema njemu moralo postupiti drukčije nego prema 
drugim biskupima, biskup Srebrnić je upitao: “Što se bojite mene?", 
na što je Gržetić odgovorio da ga se ne boje. Na Gržetićevu tvrdnju 
kako biskup nije za suradnju, biskup je odgovorio da je on uvijek za 
suradnju na vjerskom i kulturnom polju, ali ne i na političkom.!“ 

Biskup se zbog svega odlučio požaliti predsjedniku države Jo- 
sipu Brozu Titu, kojemu je uputio žalbu 17. siječnja 1959. (dan prije 
uputio je žalbu Sekretarijatu za unutrašnje poslove FNRJ).!! O razlo- 
zima uskraćivanja putovnice biskupu Srebrniću, tajnik Komisije za 
vjerska pitanja NR Hrvatske Zlatko Frid uputio je 28. veljače 1959. 
Saveznoj komisiji za vjerska pitanja dopis sljedećega sadržaja: 

Uz dosada rečeno napominjemo, da biskup Srebrnić ima nega- 
tivno i neprijateljsko držanje od 1945. g. pa do danas. U tom prav- 
cu djeluje na župnike, šaljući im uputstva za rad, te pravi na njih 
pritisak tražeći negativan stav prema narodnim vlastima. Takodjer 
župnicima daje uputstva i traži od njih da neistinito prijavljuju porez. 
Prema svećenicima članovima Staleškog društva ima izraziti negati- 


10 HDA, KOVZ, kut. 39., Pov. 87/1-1959. 
11 HDA, KOVZ, kut. 39, Pov. 14/1959. 

van stav, i taj stav prenosi na druge biskupe, tražeći da i oni zauzmu 
takav stav. Svećenici i pojedini biskupi žale se na biskupa Srebrnića 
iznoseći da ih teroriše. 

Na osnovu svega ovoga ova Komisija i dalje ostaje kod svog 
stava da biskupu Srebrniću ne bi trebalo izdati putnicu, ispoljavajući 
i na taj način diferencijaciju u ovom slučaju izmedju biskupa.“ 

Frid je 18. srpnja 1959. uputio dopis biskupu Srebrniću u ko- 
jem ga izvješćuje kako je Savezna komisija za vjerska pitanja dobila 
preporuku nadbiskupa Ujčića da mu se odobri putovnica za odlazak 
u Rim, te je Komisija voljna udovoljiti toj preporuci. Frid na kraju 
poziva Srebrnića, ukoliko je još uvijek zainteresiran za navedeno 
putovanje, da posjeti Komisiju za vjerska pitanja NR Hrvatske u raz- 
doblju od 27. srpnja do 1. kolovoza 1959. ili od 1. rujna 1959. nada- 
lje, kako bi navedeni predmet mogli dati u postupak. U skladu s tim 
prijedlogom biskup Srebrnić posjetio je Komisiju 29. srpnja 1959. 
gdje je Fridu kazao da su kontakti predstavnika Crkve i vlasti apriori 
osuđeni na neuspjeh, zbog ideoloških razlika, jer se radi o komuni- 
stičkoj ideologiji koja ide za gušenjem Crkve. Istaknuo je kako ima 
slučajeva da se pojedini učitelji i službenici otpuštaju iz službe zato 
što idu u crkvu.!? 

Na kraju je odlučeno, na insistiranje Savezne komisije, na koju 
je utjecao nadbiskup Ujčić, da se biskupu Srebrniću odobri putov- 
nica. 

U jednom izviješću Komisije za vjerska pitanja NR Hrvatske 
iz 1960. o biskupima, o biskupu Josipu Srebrniću zapisano je slje- 
deće: 

lako je senilan starac još uvijek svu vlast drži u svojim ruka- 
ma. Ne poduzima akcije van Crkve i ne pokazuje nikakvu aktivnost. 
Sa njime se ne kontaktira, ma da rukovodioci u Rijeci smatraju da 
bi se sa Srebrnićem moglo razgovarati. Do sada to nitko nije uči- 
nio, te su u tom smislu napravljena i odredjena zaduženja, te će se 


12. HDA, KOVZ, kut. 39, Pov. 14/1959. 
13 Zapisnik Komisije za vjerska pitanja o razgovoru Frid — Srebrnić 19. srpnja 1959. i dopis Frida 
Srebrniću od 18. srpnja 1959. HDA, KOVZ, kut. 39, Pov. 14/1959. 

u narednom periodu sa istim obaviti neki razgovori o konkretnim 
problemima s terena.!“ 

Biskup Srebrnić ostao je dosljedan u svojim stavovima sve do 
svoje smrti u lipnju 1966. 


Biskup Viktor Burić 


Viktor Burić imenovan je biskupom senjskim 1 modruškim 
1935. godine, i na toj je dužnosti ostao četrdeset godina. Umro je 28. 
kolovoza 1983. godine. Ni u Drugom svjetskom ratu ni nakon rata 
nije podlegao pritiscima ni jednoga režima, nastojeći diplomatskom 
mudrošću održavati koliko-toliko korektan odnos prema državnim 
vlastima, ne odstupajući od temeljnih interesa Katoličke crkve 1 nje- 
zinih vjernika. Bio je prvi biskup kojemu su nakon rata jugoslaven- 
ske vlasti 1948. dopustile odlazak u Vatikan. 

Kako ni katoličke svećenike Senjske i Modruške biskupije nije 
mimoišla sudbina mnogih svećenika diljem Hrvatske i Jugoslavije, 
koji su utamničeni u komunističkim zatvorima, biskup Burić zala- 
gao se kod državnih vlasti za njihovu slobodu. Tako se kod predsjed- 
nika Komisije za vjerske poslove NR Hrvatske i ministra u hrvatskoj 
komunističkoj vladi mons. Svetozara Ritiga u proljeće 1946. založio 
za u vojnom zatvoru u Zagrebu zatvorene Nikolu Mašića, katehetu 
iz Gospića, i Mihovila Hlaču, gvardijana kapucinskoga samostana u 
Karlobagu.'? Biskup Burić također se, pismom od 13. prosinca 1947. 
Predsjedništvu Vlade NR Hrvatske, založio za uvjetni dopust svo- 
jim svećenicima zatočenim u logoru Stara Gradiška. U tom logoru 
nalazili su se Josip Vukelić, Hinko Weber 1 Stjepan Gabrić. U istom 
logoru nalazio se i bogoslov Franjo Pizet, osuđen na 3 godine prisil- 
noga rada s gubitkom slobode. '“ 

Jedan od problema zbog kojega su se biskupi morali sporiti s 
državnim vlastima bilo je i oduzimanje crkvenih matičnih knjiga. 


14 _ HDA, KOVZ-ZAPISNICI, knj. 2; 21. 4. 1960. 

15 HDA, KOVZ, kut. 1, 115/1946., cijeli tekst napisan je rukopisom. Miroslav AKMADŽA, Crkva i 
država, sv. I., str. 99. 

16 _ HDA, KOVZ, kut. 130, 1183/47. Pismo je poslano putem Komisije za vjerske poslove NRH uz 
popratni dopis u kojemu se moli da Komisija proslijedi dopis Naslovu uz svoju preporuku za po- 
zitivno i žurno rješenje. Miroslav AKMADŽA, Crkva i država, sv. L., str. 293. 

U Senjsko-modruškoj biskupiji još je u ratu većina matičnih knjiga 
potpuno ili djelomično uništena, a ono malo što je sačuvano moralo 
je biti predano državnim matičarima radi zaključivanja tih knjiga 
kao zajedničkih za Crkvu i državu. Nadopunama Zakona o držav- 
nim matičnim knjigama u siječnju 1949. bilo je zabranjeno vjerskim 
predstavnicima obavljati nove ili naknadne upise u crkvene matične 
knjige koje su s 9. svibnja 1946. zaključene kao zajedničke matice 
za Crkvu i državu. Za nepoštivanje ove odredbe svećenik bi bio nov- 
čano kažnjen, a knjige su mogle biti oduzete i predane na čuvanje 
nadležnom matičaru. Nakon toga zaredala su sve češća oduzimanja 
crkvenih matičnih knjiga, protiv čega je Katolička crkva prosvjedo- 
vala kod Ministarstva unutrašnjih poslova. !“ 

Početkom 1949. godine donesen je Zakon o izmjenama i do- 
punama Zakona o državnim matičnim knjigama. Tim je povodom 
biskup Burić 1. veljače 1949. uputio predstavku Predsjedništvu Vla- 
de NR Hrvatske s namjerom da upozori na neke nedostatke stiliza- 
cije toga Zakona. Naime, prema tom Zakonu, zabranjeni su vjerski 
obredi krštenja odnosno ukopa umrlih vjernika prije nego se podnese 
prijava za upis u matičnu knjigu, odnosno da odobrenje nadležnoga 
narodnoga odbora. Biskup je iznio stajalište da tom svojom odred- 
bom Zakon nepotrebno povezuje čisto vjerski obred s građanskim 
činom, s obzirom da su to dvije stvari, koje su do tada smatrane odi- 
jeljenima i zasebnima. 

Osim matičnih knjiga, predstavnici mjesnih vlasti oduzimali 
su 1 Stališe duša iako se radi o čisto crkvenim knjigama. Iz pisma 
biskupa Viktora Burića župniku u Perušiću od 12. listopada 1949. 
vidljivo je da gaje Komisija za vjerske poslove NR Hrvatske izvijes- 
tila kako je Ministarstvo unutrašnjih poslova NR Hrvatske izdalo up- 
ute da se Stališi duša koji su vođeni u župama Perušić, Kaluđerovac, 
Klanac, Aleksinac i Donje Pazarište vrate župnicima. Međutim, 
njihovo oduzimanje nastavljeno je u drugim župama pa je biskup 
22. prosinca 1951. tim povodom Komisiji uputio predstavku u kojoj 


17 Okružnica o novim državnim propisima o vođenju matičnih knjiga, br. 444/1949., od 15. siječnja 
1949., SVZN, br. 6, 1949. 

18 HDA, KOVZ, kut. 133, 214/1949. Miroslav AKMADŽA, Crkva i država, sv. L., str. 663. 

19 Biskupski arhiv u Senju, BAS, br. 1214/1949. 

traži posredovanje za njihov povratak. Biskup upozorava da se radi 
o oduzimanju čisto crkvene imovine, te diplomatski izražava uvjere- 
nje kako to nije u skladu s voljom viših državnih vlasti već se radi o 
samovolji pojedinaca, koja je vrijedna kazne ili ukora.?“ 

Kako su se zaoštravali sveukupni crkveno-državni odnosi, 
tako je komunistički režim zaoštravao svoju politiku prema vjero- 
nauku. Za predavanje vjeronauka u školama svećenici su trebali do- 
biti suglasnost prosvjetnih vlasti, a te suglasnosti većinom su stizale 
nakon nekoliko mjeseci ili nikad nisu stigle. Velik broj svećenika 
nije dobio suglasnost za poučavanje vjeronauka u školama, s raznim 
obrazloženjima o njihovoj političkoj nepodobnosti. Ti su svećenici 
počeli održavati vjeronauk u crkvama, ali im ni to nije dopušteno, uz 
tvrdnje kako je vjeronauk dopušten samo u školama, te je vodstvo 
Katoličke crkve savjetovalo svećenicima poučavanje vjeronauka u 
sklopu propovijedi. Takva politika provodila se i na području Like. 

U pismu od 1. rujna 1947. Komisiji za vjerske poslove NR 
Hrvatske biskup Burić, u svezi s molbama svećenika za odobrenje 
poučavanja vjeronauka u školama, navodi da je svećenstvo bisku- 
pija senjske 1 modruške zamolilo potrebnu dozvolu, ali je dozvola 
davana s velikim zakašnjenjem ili uopće nije dana. Ističe kako na 
karlovačkom i gospićkom području nije riješena nijedna molba do 
kraja školske 1946./1947. godine.?! 

Kako su se isti problemi ponovili i sljedeće školske godine, bi- 
skup Burić dao je upute župnicima neka nastoje djecu poučavati vje- 
ronauk u crkvama. Međutim, pojedini su narodni odbori prijetnjama 
i zabranama sprečavali župnike u provođenju biskupovih uputa. Tim 
je povodom biskup 9. kolovoza 1948. uputio predstavku Komisiji 
za vjerske poslove NR Hrvatske u kojoj izvješćuje o navedenom i 
moli da ga se izvijesti jesu li izišli kakvi propisi koji bi zabranjivali 
poučavanje vjeronauka u crkvama i jesu li mjesni odnosno kotarski 
narodni odbori ovlašteni donositi navedene zabrane.“ 

U jednom kasnijem pismu Bakariću mons. Ritig piše da mu 
se biskup Burić potužio “kako u našoj Republici ne vlada saobra- 


20 HDA, KOVZ, kut. 138, 9057/1951. Miroslav AKMADŽA, Crkva i država, sv. I., str. 668. 
21 _ HDA, KOVZ, kut. 132, 1349/1948. Miroslav AKMADŽA, Crkva i država, sv. I., str. 341. 
22 _ HDA, KOVZ, kut. 132, 1349/1948. Miroslav AKMADŽA, Crkva i država, sv. I., str. 344. 

zna praksa u provođenju naredbe o fakultativnoj vjerskoj obuci u 
osnovnim školama i sedmoljetkama. U nekim krajevima ONO-a u 
Karlovcu osobito u Kordunu, u Lici i Krbavi nisu mnogi župnici 
uopće od nadležnih kotorskih odbora primili rješenje za pohađanje 
škole, a neki su pače odbori zabranili im vjersku obuku i u samim 
crkvama. 

U svezi s navedenim problemom biskup Burić je, zajedno s 
biskupima Mihom Pušićem i Antunom Akšamovićem, u nazočnosti 
ministra Ritiga, u rujnu 1948. razgovarao s potpredsjednikom Vlade 
NR Hrvatske Dušanom Brkićem. On im je odgovorio da mogu u 
crkvi poučavati vjeronauk kad hoće i koliko hoće, jer je to slobodno 
i to nitko ne može zabraniti. Međutim, na terenu se ništa nije promi- 
jenilo i mjesne su vlasti nastavile s dotadašnjom politikom.“ 

Kako napretka nije bilo, biskup Burić je 13. prosinca 1949. 
uputio novu predstavku Komisiji za vjerske poslove NR Hrvatske u 
kojoj podsjeća kako većem broju svećenika još uvijek nisu riješene 
molbe za dozvolu poučavanja vjeronauka u školama. Kaže kako je 
zbog toga izdao upute područnom svećenstvu da vjeronauk pouča- 
va u crkvi, ali da su pojedini predstavnici vlasti to zabranili i svim 
sredstvima nastoje takvu pouku vjeronauka onemogućiti. Zamolio je 
Komisiju neka poradi na tome da se mjesne vlasti pozovu i ne prave 
smetnje poučavanju vjeronauka u crkvi, ili da svećenstvo upozori na 
eventualne propise koji bi se protivili uputama biskupa o poučavanju 
vjeronauka u crkvi, kako bi mogao svećenstvu dati potrebne upute 
za rad na polju tako važnom za Crkvu.“ 

Međutim, navedeni su problemi ostali i narednih mjeseci, pa je 
biskup Burić 13. ožujka 1951. uputio predstavku Komisiji za vjerske 
poslove NR Hrvatske u kojoj traži da mu se priopći je li Savezna 
vlada ili Vlada NR Hrvatske, odnosno koje nadležno ministarstvo ili 
ustanova izdala zabranu poučavanja školske djece u crkvi, te je li iz- 
dana zabrana da svećenik, koji ima dozvolu poučavanja vjeronauka 
u školi, čini to u školi i u crkvi, odnosno samo u crkvi. Podsjeća kako 


23 Pismo mons. Ritiga dr. Bakariću od 7. kolovoza 1950., HDA, KOVZ, kut. 137, 

24 Predstavka biskupa Mihe Pušića potpredsjedniku vlade NR Hrvatske Dušanu Brkiću od 19. 
siječnja 1949. Prijepis predstavke poslan je Komisiji za vjerske poslove NRH s molbom da se 
Komisija zauzme za rješenje navedenog problema. HDA, KOVZ, kut. 133, 135/49. 

25 HDA, KOVZ, kut. 134, 2209/1949. Miroslav AKMADŽA, Crkva i država, sv. I., str. 353. 

mnogi svećenici ne mogu obaviti puno toga u školi zbog postupka 
uprave škole, odnosno pojedinih nastavnika, te zbog toga nastoje 
manjak nadoknaditi u crkvi. Biskup je na kraju zamolio da, ukoliko 
ne postoje propisi o zabrani poučavanja vjeronauka u crkvi, Komi- 
sija poradi na tome da se kotarskim NO-ima, odnosno upraviteljima 
škola izdaju upute da ne šikaniraju svećenstvo.*“ 

Konačno je, nakon postupnih uskraćivanja prava vezanih uz 
vjersku obuku, 31. siječnja 1952. izdana uputa ministra za prosvjetu 
NR Hrvatske kojom se zabranjuje predavanje vjeronauka u narod- 
nim školama. *“ 

Nakon izbacivanja vjeronauka iz državnih škola svećenici su 
nastavili poučavati vjeronauk u crkvama. Međutim, vlasti su počele 
i to zabranjivati. Ponukan time, biskup Burić je 17. ožujka 1952. 
uputio predstavku ministru prosvjete NR Hrvatske Milošu Žanku, u 
kojoj tvrdi da je takvo tumačenje propisa pogrešno i nepravedno jer 
crkva nije privatna nego javna prostorija, iako su vjerske zajednice u 
Jugoslaviji svrstane u red privatnih udruženja. Međutim, da je crkva 
de facto javna zgrada, jer u nju ima pristup svatko, pa čak i onaj koji 
nije pripadnik dotične vjerske zajednice i jer se u njoj ne obavljaju 
obredi ili drugi vjerski čini kod zatvorenih vrata, već je u svakom 
slučaju slobodan pristup svakomu tko je voljan pristojno se ponašati 
i poštivati vjerske osjećaje vjernika. Ističe 1 da je vjerska pouka bitan 
dio svećeničke djelatnosti, pa braniti djelatnost svećenika 1 u crkvi 
znači gaziti ustavna načela o slobodi vjere, a onaj koji to čini, ne 
čini ni najmanju uslugu vlastima nego, naprotiv, nanosi štetu njezinu 
ugledu kod kuće i u inozemstvu. Ako je vjeronaučna obuka ukinuta 
u državnim školama prema načelu rastave Crkve od države, onda to 
načelo ne može nikako logički dovesti do zaključka o zabrani vjero- 
nauka u crkvi.? 

Međutim, problemi oko zabrane poučavanja vjeronauka u cr- 
kvi nastavljeni su. Zbog jedne takve zabrane u Ravnoj Gori, biskup 
Burić uputio je 8. srpnja 1952. predstavku Ministarstvu unutrašnjih 


26 HDA, KOVZ, kut. 137, 1982/1951. Predstavku je u zamjenu za biskupa Burića potpisao tajnik 
Ljubo Kučan. Miroslav AKMADŽA, Crkva i država, sv. L., str. 360. 

27 Marin SRAKIĆ, Zabrana školskog vjeronauka u doba komunizma, Zagreb, 2000., str. 70. 

28 HDA, KOVZ, kut. 139, 2484/1952. Miroslav AKMADŽA, Crkva i država, sv. I., str. 366. 

poslova NR Hrvatske, priloživši prijepis dopisa koji je NO općine 
Ravna Gora dostavio župnom uredu u Ravnoj Gori. Upozorava da 
kada bi se branio ili samo tolerirao od vrhovnih tijela državne vlasti 
takav postupak nižih tijela vlasti, to bi značilo da treba izmijeniti 
Ustav, barem u pogledu slobode vjeroispovijedanja, i donijeti nove 
zakone prema kojima je djelovanje Katoličke crkve u Jugoslaviji za- 
branjeno.? 

Iako je imao dosta korektne odnose s državnim vlastima, bi- 
skup Burić je zbog zatvaranja riječkog sjemeništa krajem 50-tih go- 
dina 20. stoljeća prestao s njima kontaktirati. Kontakte je ponovno 
uspostavio 60-tih godina, u vrijeme postupne normalizacije crkve- 
no-državnih odnosa. U razgovoru s tajnikom Komisije za vjerska 
pitanja NR Hrvatske Zlatkom Fridom 17. lipnja 1960. osvrnuo se na 
probleme vjeronauka, riječkog sjemeništa, poreza i podruštvljenja 
crkvene imovine.*“ Zbog podruštvljenja župnog dvora crkve Srca 
Isusova na Sušaku uputio je 13. prosinca 1960. predstavku Komisiji 
za nacionalizaciju pri NOO-u Rijeka.*! Zatim je 19. prosinca 1960. 
uputio predstavku Komisiji za vjerska pitanja NR Hrvatske u sve- 
zi s podruštvljenjem Biskupskog sjemeništa u Rijeci, sjemenišnih 
zgrada u Lovranu, dviju zgrada Zbornog kaptola riječkoga, samo- 
stana benediktink1 i zgrade Kongregacije Blažene Djevice Marije od 
Sedam Žalosti u Rijeci.* Istoga je dana Komisiji uputio predstavku 
i zbog podruštvljenja župske zgrade crkve Srca Isusova na Sušaku, 
crkvene zgrade u Kastvu, zgrade kapelanske nadarbine sv. Petra u 
Poljanama i zgrade nadarbine don Jurja Jušića u Pobrima.?? 

U razgovoru s tajnikom Komisije Fridom 8. kolovoza 1961. 
biskup Burić je istaknuo da će dobru volju državnih vlasti za norma- 
lizacijom crkveno-državnih odnosa on osobno promatrati s obzirom 
na rješenje pitanja riječkog i splitskog sjemeništa.“ Biskup Burić 
imao je čvrst stav i glede staleških udruženja katoličkih svećenika, 
koje su državne vlasti osnivale radi razbijanja crkvenog jedinstva. U 


29 _ HDA, KOVZ, kut. 140, 6776/1952. Miroslav AKMADŽA, Crkva i država, sv. I., str. 367. 
30 HDA, KOVZ, kut. 41, Pov. 95/1960. 

31 _ HDA, KOVZ, kut. 150, 440/1960. 

32. HDA, KOVZ, kut. 150, 440/1960. 

33 HDA, KOVZ, kut. 150, 441/1960. 

34_ HDA, KOVZ, kut. 42, Pov. 50/1961. 

razgovoru s Fridom i tajnikom Kotarske komisije za vjerska pitanja 
NOK-a Rijeka Marijanom Polićem 13. ožujka 1962. Burić je kazao 
kasko je udruženje stvarano protiv volje biskupa i da su biskupi zau- 
zeli svoje stajalište u odluci ,,Non licet“ 1952., te da se on pridržava 
tog stajališta i ne misli dirati u to pitanje dok biskupi eventualno ne 
promjene svoje stajalište ni ukidati kazne svećenicima koji su zbog 
udruženja kažnjeni. 

U jednom od svojih razgovora koje je vodio s predstavnicima 
Komisije za vjerska pitanja u prostorijama NOK-a Rijeka 16. velja- 
če 1963. Burić se požalio Fridu i Poliću u svezi s podruštvljenjem 
sjemeništa u Rijeci. Zatim je napomenuo da mu biskupska kuća u 
Senju (odnosno kuća u kojoj stanuje) prokišnjava i da nema gdje bo- 
raviti, pa se zato nalazi u Rijeci. U zapisniku Komisije o navedenom 
razgovoru napomenuto je kako je tijekom cijelog razgovora biskup 
Burić bio vrlo pasivan i kako je bilo dosta teško s njim razgovarati.“ 

U godišnjem se izvješću Komisije za vjerska pitanja Skupštine 
kotara Rijeka za 1966. godinu navodi da je uspostavljanje kontakta s 
biskupom Burićem prilično teško s obzirom na njegovu narav. Ističe se da 
je Burić povučen čovjek, nekomunikativan i vrlo komotan, a svaki raz- 
govor za njega predstavlja poseban napor, te se ne usudi ozbiljnije ući u 
raspravu ni po jednom pitanju jer svaku stvar želi najprije rješavati savjeto- 
vanjima sa svojim suradnicima, s kojima želi podijeliti odgovornost, te im 
sve češće prepušta formuliranje stava i donošenje odluka. Vlasti su stekle 
dojam da Burić jedva čeka trenutak kad će se moći povući s dužnosti i 
prepustiti posao mlađima, ponajprije biskupu Pavlišiću, čije bi eventualno 
postavljanje za ordinarija, zbog odnosa prema državnim vlastima, trebalo 
onemogućiti.“ 

S vremenom će Burić prorijediti svoje kontakte s državnim 
vlastima, prepuštajući tu obvezu biskupu 1 kasnijem nadbiskupu i 
metropolitu Josipu Pavišiću. Biskup Burić umro je 28. kolovoza 
1983. godine. 


35 HDA, KOVZ, kut. 45, Pov. 64/1962. Više o svećeničkim udruženjima u: Staleško društvo katolič- 
kih svećenika Hrvatske u službi komunističkog režima, u: Tkalčić, 7/2003., Zagreb, 2003. 

36 _ HDA, KOVZ, kut. 49, Pov. 50/1963. 

37 HDA, KOVZ, kut. 76, Pov. 59/1968. 

Biskup Josip Pavlišić (od 1969. nadbiskup koadjutor, od 1974. 
rezidencijalni nadbiskup Riječko-senjske nadbiskupije) 


Josip Pavlišić pripada skupini biskupa koji su se otvoreno i 
beskompromisno odnosili prema predstavnicima državne vlasti. Već 
u prvim godinama svojega biskupskog djelovanja Pavlišić se našao 
na udaru državnih vlasti, ponajviše zbog odnosa prema svećeničkim 
udruženjima. Iako će neki reći da je i on bio član udruženja, treba 
naglasiti da je on bio član Ćiril-metodskog udruženja u Istri koje je, 
za razliku od ostalih, imalo odobrenje svojega biskupa. Predsjednik 
Istarskog društva svećenika Božo Milanović svjedoči kako je po- 
vjerenik UDBA-e tražio da predstavnici istarskog udruženja budu 
nazočni na skupštini Staleškog društva katoličkih svećenika Hrvat- 
ske u Zagrebu (dalje Društvo) jer će, ako ne dođu, doći u opasnost 
sjemenišna zgrada, tiskanje Istarske Danice i molitvenika u Puli. S 
obzirom da su svećenici udruženja u Istri poštivali odluku biskupa iz 
1952. o zabrani, odlučili su ne ići na osnivačku skupštinu u Zagreb. 
No s obzirom na dobre odnose Milanovića s vlastima, prijetnje UD- 
BA-e nisu realizirane, samo su biskupi Nežić i Pavlišić pozvani na 
vojnu vježbu. 

S druge strane, biskupi su upozoravali svećenike da će oni koji 
budu nazočili skupštini Društva ili se učlane u Društvo upasti “ipso 
facto u suspenziju a divinis", kako piše u okružnici biskupa Josipa 
Pavlišića od 30. listopada 1953.% 

Okružno javno tužilaštvo u Rijeci pokrenulo je kazneni po- 
stupak protiv biskupa Pavlišića i donijelo rješenje kojim se nalaže 
oduzimanje svih primjeraka Pavlišićeve okružnice, koje su svi koji 
ih posjeduju morali predati službeniku unutrašnjih poslova. Bez ob- 
zira na postupke tužiteljstva 9. studenog 1953., biskup — apostolski 
administrator Viktor Burić u ime senjsko-modruškog ordinarijata 
šalje svećenstvu okružnicu u kojoj pojašnjava da će se odredbe bi- 
skupa Pavlišića, tj. ordinarijata od 30. listopada 1953. primjenjivati 
na sljedeći način: 1) sankcije iz navedene odredbe neće se primje- 


38 Božo MILANOVIĆ, Moje uspomene, Pazin, 1976., str. 193. 
39 Okružnica naslovnog biskupa Josipa Pavlišića, br. 255/53., od 30. X. 1953. HDA, Fond Društva 
katoličkih svećenika SR Hrvatske (dalje Društvo), kut. 2. 


292 Riječki teološki časopis, god. 17 (2009), br. 2 


njivati do 28. studenog 1953. za prekršitelje, uz uvjet da do tog dana 
osobno posjete biskupa u Rijeci, 2) tko unutar tog roka ne udovolji 
postavljenom uvjetu, upada u kaznu navedenu u odredbi, 3) fizička 
nemogućnost posjeta biskupu produljuje rok samog posjeta, ali o 
tom biskupa treba pismeno obavijestiti. * 

Inače je biskup Pavlišić, još nakon osnivanja prvih inicijativ- 
nih odbora Društva, upozoravao svećenike da se ne uključuju u rad 
Društva jer će inače biti podvrgnuti suspenziji. Tako u pismu sveće- 
niku Vilku Weberu iz Sv. Jurja kod Senja, u svibnju 1953. piše kako 
ga je već u veljači opomenuo, ali se on i dalje ponaša kao da ga se to 
ne tiče. Dalje ga moli neka bude razborit i neka se njegova razbori- 
tost ne oslanja na političke prilike već na Boga i njegovu Crkvu, te 
upozorava: “Ako Vam neki bezvjerac danas nešto obećava, naročito 
u materijalnom pogledu, budite uvjereni da to ne čini ni iz ljubavi 
prema Vama, a još manje iz ljubavi prema Svetoj Crkv1". Ističe kako 
se namjera sastoji u tome da se Crkva malo-pomalo ruši pomoću 
onih koji bi je morali čuvati, tj. samih svećenika. Također dodaje 
da će biti zahvalan za svaku korisnu opasku, ali mu neće dopustiti 
ići putem zablude ni po koju cijenu, te ga moli da napusti svako 
djelovanje u svezi sa svećeničkim udruženjima, jer će biti prisiljen 
suspendirati ga. Na kraju dodaje: “Nemojmo se povesti za onima, 
koji danomice govore i pišu o miru, a spremaju najstrašnije oružje 
za rat. Tako i Vi nemojte govoriti o vjernosti Crkvi, nego to pokažite 
činjenicama. Trpljenje i muke, koje nećemo izbjeći, kratkog su roka, 
a radosti što ih Bog sprema poslušnima ostaju u vijeke. “! 

Nedugo zatim biskupu Pavlišiću dogodio se vrlo neugodan 
incident, koji je možda imao veze s njegovim stavom prema sveće- 
ničkim udruženjima. Naime, biskup senjsko-modruški Viktor Burić 
izvijestio je Državni sekretarijat za unutrašnje poslove kako je 6. 
srpnja 1953. primio brzojav od Župnog ureda u Čabru da je u župnoj 
crkvi u Čabru 5. srpnja 1953. biskup Pavlišić vikom i kamenjem po- 
tjeran od nepoznatih osoba iz crkve dok je obavljao crkveni obred. 


40 Okružnica biskupa dr. Viktora Burića svećenicima, br. 260/53/R., od 9. XI. 1953. HDA, Društvo, 
kut. 2. 

Pismo biskupa Josipa Pavlišića svećeniku Vilku Weberu, br. 89/53/R., od 16. V. 1953. HDA, Druš- 
tvo, kut. 2. 


4 


naj 


M. Akmadža, Odnos biskupa Riječke metropolije i jugoslavenske..., 277-310 293 


“2 No to nije spriječilo biskupa Pavlišića da ustraje u svom stavu 
prema svećeničkim udruženjima, pa s obzirom da se svećenik Weber 
oglušio na navedeno pismo, te bio nazočan na sastanku inicijativnog 
odbora Društva u Rijeci 6. kolovoza 1953., biskup Pavlišić poslao 
mu je 10. kolovoza 1953. još jedno pismo u kojemu ga po drugi 
put opominje kanonskom opomenom uz upozorenje kako će, ako i 
dalje nastavi tako djelovati, biti podvrgnut suspenziji, uz opasku da 
biskupija nema dovoljno svećenika, ali svejedno ne treba ni jednog 
neposlušnog svećenika.“ 

Zbog svog djelovanja protiv učlanjivanja u svećenička udru- 
ženja biskup Pavlišić pozvan je 2. listopada 1953. na saslušanje kod 
Okružnog javnog tužioca u Rijeci, gdje je optuživan zato što je, una- 
toč zabrani Javnog tužilaštva NRH od 6. listopada 1952., objavio i 
širio deklaraciju non licet, koju su vlasti okarakterizirale kao neza- 
konit i protuustavan akt. Biskup Pavlišić prilikom saslušanja nije 
htio odgovarati na pitanja već je samo kazao: “Ne mislim podnijeti 
svoju obranu. Razloge zbog kojih ne mislim davati svoju obranu ne 
kanim navoditi.“ 

Predstavnici vlasti žalili su se na Pavlišićevo djelovanje 1 nad- 
biskupu Franji Šeperu, kao i drugim biskupima. Službenik UDBA-e 
koji je nadbiskupa Šepera posjetio 15. ožujka 1956. kazao je da bi- 
skup Pavlišić “demonstrativno ignorira društveno uređenje, ustavni 
poredak i naše zakone". Šeperu je rečeno kako je prije nekoliko dana 
biskup Pavlišić bio pozvan na saslušanje kao svjedok i umjesto da 
iznese svoj iskaz o nekim okolnostima, on je “demonstrativno šutio 
i žmirio“. Na kraju je, prije odlaska sa saslušanja, izjavio kako za 
njega zakoni i propisi ne vrijede. Šeperu je rečeno da će se ipak o tim 
postupcima biskupa Pavlišića morati povesti računa jer su oni ade- 
kvatni onima koje čine “svećenici ustaški emigranti i na liniji su pro- 
pagandnih neprijateljskih emisija Radio Vatikana. Nemoguće je na 
te postupke gledati bez veze sa svim ostalim i ukoliko se utvrdi, da 


42. Dopis br. 753/1953, od 7. VII. 1953. HDA, KOVZ, kut. 141. 

43 Pismo biskupa J. Pavlišića svećeniku V. Weberu, br. 196/53/R., od 10. VIII. 1953. HDA, Društvo, 
kut. 2. 

44_HDA, KOVZ, kut. 341, spis pod nazivom Biskupi — biografije, zabilješke o razgovorima, razne 
informacije — unutar njega poseban spis o biskupu Pavlišiću “Podaci o biskupu Pavlišić Josipu 
prikupljeni po Komisiji za vjerska pitanja Skupštine općine Rijeka“, str. 29. 

postupci biskupa Pavlišića nisu samo njegova lična stvar, već da je 
to stav ordinarijata u Senju i Rijeci, čiji je on odgovorni funkcioner, 
onda će se morati poduzeti na temelju ustavnih zakonskih propisa 
odgovarajuće mjere. S tim da se naravno ne će prenagliti, već da će 
se prikupljati materijali i u tome da će odlučujuću ulogu igrati daljnji 
postupci biskupa Pavlišića kao odgovornog funkcionera Senjske i 
Riječke biskupije, a i postupci biskupa Burića.? Šeper je pokušavao 
opravdati biskupa Pavlišića kao “čovjeka svoje vrsti, možda malo 
previše impulzivnog"“, ali se složio da nema pravo izražavanjem svo- 
je impulzivnosti ugrožavati interese ustanove u kojoj djeluje.“ 

Krajem 1958. Državni sekretarijat unutrašnjih poslova (DSUP) 
NR Hrvatske sastavio je prijedlog u kojem se traži da se obavi razgo- 
vor s nadbiskupom Šeperom i da ga se upozori na mjere koje će se 
poduzeti u slučaju daljnje neprijateljske djelatnosti kardinala Alojzi- 
ja Stepinca preko pisama, koje tajnim kanalima šalje iz zatočeništva 
u Krašiću. Navodi se kako Stepinac sve drskije pojedinim biskupima 
šalje pisma u kojima kleveće državnu vlast i traži od biskupa za- 
uzimanje beskompromisnog stava prema vlastima, a osobito cijeni 
biskupa Pavlišića i podržava njegovo djelovanje.“ 

Tijekom razgovora s Dinkom Filipijem, provincijalom franje- 
vaca trećoredaca iz Zagreba, 11. studenoga 1961., Zlatko Frid zalaže 
se da Pavlišić nema kontakta s predstavnicima vlasti, uzima “opo- 
zicioni stav vis a vi ostalih biskupa i sređenja odnosa sa Crkvom? i 
smatra da takav stav šteti procesu normalizacije crkveno-državnih 
odnosa.““ U jednom podsjetniku Vjerske komisije za razgovor sa 
Šeperom 1962. namjeravalo se prigovoriti o tome da biskup Pavli- 
šić održava ilegalne veze s političkim iseljeništvom i neprijateljima 
države te da će dobiti putovnicu samo za Koncil.# U svezi s tim bi- 
skup Burić je tijekom spomenutog razgovora s Fridom i Polićem 13. 
ožujka 1962. upitao hoće li se Pavlišiću omogućiti putovanje. Od- 


45 Zapisnik UDBA-e za NR Hrvatsku, II. odjeljenje, Referada za kler, predmet: ,,Razgovor sa dr. 
Šeperom dne 15. III. 1956. g." HDA, RSUP, SDS I., Dosje Šeper, br. 302513, 93/1561. 

46 Predmet “Prijedlog za upozoravanje nadbiskupa Šepera na mjere koje bi se eventualno poduzele 
u slučaju daljnje neprijateljske djelatnosti Stepinca preko pisama“, datirano 27. prosinca 1958. 
HDA, RSUP, SDS I., Dosje Šeper, br. 302513, 93/1561. 

47. HDA, KOVZ, kut. 44, Pov. 182/1961. 

48 _ HDA, KOVZ, kut. 47, Pov. 142/1962. 

govoreno je da to rješava nadležno tijelo, no da Komisija za vjerska 
pitanja ima ozbiljnijih prigovora na rad i držanje biskupa Pavlišića. 
Istaknuto je da njegovo djelovanje vrlo često prelazi okvir crkvene 
djelatnosti i u mnogim svojim akcijama ne pokazuje dobronamjer- 
nost.“ O navedenom je bilo riječi i tijekom razgovora Stjepana Ive- 
kovića, predsjednika Republičke komisije za vjerska pitanja, i Frane 
Franića, splitskog biskupa, 17. rujna 1962. Franić je kazao kako je 
čuo kako na Koncilu neće prisustvovati biskupi iz Poljske, Čehoslo- 
vačke i Mađarske, kao i Pavlišić iz Jugoslavije. Na to je Iveković ka- 
zao kako ne zna za biskupe iz istočoeuropskih zemalja, ali nije točno 
da Pavlišić neće putovati na Koncil. Rekao je da je Pavlišić tražio 
putovnicu za nekoliko zemalja i, koliko je njemu poznato, neće do- 
biti putovnicu samo za ostale zemlje, i to zbog toga što čini mnoge 
radnje koje nemaju nikakve veze s njegovim biskupskim pozivom, 
tj. povezuje se s iseljeništvom, prima razne promidžbene materijale 
i novce putem tajnih kanala i neprijateljski istupa. Upozorio je kako 
će, ukoliko tako nastavi, doći pod udar zakona." 

S obzirom da je Pavlišić bio pomoćni biskup biskupa Buri- 
ća, vlasti su od njega tražile da poduzme mjere u smislu smirivanja 
Pavlišićeva djelovanja. Tijekom razgovora 29. rujna 1962. Dušan 
Jardas, predsjednik Komisije za vjerska pitanja NO-a općine Rijeka, 
kazao je biskupu Buriću da će biskup Pavlišić dobiti putovnicu, bez 
obzira na njegove ispade, jer se radi o obavljanju službene crkvene 
dužnosti. Istaknuo je kako je tijelima vlasti poznato da je biskup 
Pavlišić, zajedno s još nekim osobama, radio na stvaranju ilegal- 
ne organizacije, koja se trebala zvati “Katolički podzemni pokret", 
s ciljem borbe protiv postojećeg državnog i društvenog uređenja u 
Jugoslaviji. Navodi da je Pavlišić bio povezan s izvjesnim ljudima 
u inozemstvu, koje je lažno 1 pristrano informirao o stanju u Jugo- 
slaviji i od njih tražio financijsku pomoć za rad, te švercao stranom 
valutom. Jardas navodi da je u dokumentima koji su slani u inozem- 
stvo Pavlišić tvrdio da su procesije zabranjene, ili su dopuštene samo 
u turističkim mjestima i onim svećenicima koji su agenti UDBA-e. 
Zatim da su zabranjene sve vjerske organizacije, da se na masovnim 


49 _ HDA, KOVZ, kut. 45, Pov. 64/1962. 
50 HDA, KOVZ, kut. 45, Pov. 34/1962. 

i drugim sastancima napada i izruguje vjeru, papu, biskupu, sveće- 
nike. Jardas je tvrdio da je Pavlišićeva organizacija bila zamišljena 
prilično detaljno, sa sekcijama 1 rukovoditeljima sekcija, kao npr. 
za informacije, za stvaranje ćelija, za kontakte s inozemstvom 1 sl. 
Napomenuo je kako se o organizaciji pisalo i u inozemstvu. Burić se 
pravdao kako o tome ništa ne zna. Buriću je rečeno da se radi o či- 
njenicama, kao 1 činjenici da Pavlišić u riječko sjemenište namješta 
svoje ljude od povjerenja, Šimunića, Ivaškovića i Horvata, što uvje- 
tuje odnos vlasti prema sjemeništu, jer takvi ljudi ne daju jamstva da 
neće budući svećenici biti odgojeni u neprijateljskom duhu.?! 
Biskupu Nežiću je 1. listopada 1962. Vanja Vranjican, držav- 
ni sekretar za robni promet NR Hrvatske (ranije predsjednik NO-a 
kotara Pula), kazao kako će vlasti, ukoliko Pavlišić ne obustavi ile- 
galnu aktivnost, poduzeti mjere da ga u tome potpuno onemoguće.?? 
Prema mišljenju državnih vlasti, trebalo je sve češće kontak- 
te biskupa s tijelima vlasti iskoristiti za iznošenje stavova koje će 
biskupi prenijeti u Vatikanu. Prema analizi Vjerske komisije, u smi- 
slu mogućnosti utjecaja na biskupe i njihova odnosa prema državi, 
najekstremniji biskup koji ima utjecaja i na druge, posebice dalma- 
tinske, biskupe bio je Ćiril Banić. Ekstremnim biskupom smatran je 
i biskup Pavlišić, uz napomenu kako je biskup Burić sve pasivniji 
i kako treba spriječiti da na njegovo mjesto dođe biskup Pavlišić. 
U vrijeme održavanja Koncila u Rimu je postavljena izložba 
o Crkvi šutnje, u kojoj je kritiziran i odnos jugoslavenskih vlasti pre- 
ma Crkvi. Jugoslavenske su vlasti tražile od Šepera da biskupi daju 
izjavu za javnost u kojoj će se ograditi od navedene izložbe. Šeper 
je tražio mišljenje drugih biskupa što učiniti, dati neku izjavu za jav- 
nost ili ne. Kada je biskup Smiljan Čekada kazao kako bi mogli dati 
jednu izjavu u kojoj bi ustvrdili da se položaj Crkve u Jugoslaviji 
popravio, tome su se oštro usprotivili biskupi Nežić, Pavlišić 1 Bau- 
erlein, jer se prilike u Jugoslaviji nisu ništa izmijenile i takva bi se 
izjava mogla kasnije zlorabiti. Šeper je nakon toga zaključio da neće 


51 HDA, KOVZ, kut. 47, Pov. 138/1962. 

52. HDA, KOVZ, kut. 47, Pov. 139/1962. 

53 Zapisnik sa sjednice Komisije za vjerska pitanja NRH, od 21. TV. 1960. HDA, KOVZ - zapisnici, 
knj. 2. 

biti pisane izjave, a usmeno će kazati veleposlaniku da s izložbom 
biskupi nemaju nikakve veze, da su brojke na izložbi doista netočne, 
jer je više svećenika stradalo nego je na izložbi prikazano.?“ 

U izviješću Komisije za vjerska pitanja Skupštine kotara Rijeka Ko- 
misiji za vjerska pitanja SR Hrvatske za 1966. godinu, među inim, 
navodi se da pred Komisijom stoji zadatak “srediti materijale koji kom- 
promitiraju biskupa Pavlišića kao čovjeka i crkvenog velikodostojanstve- 
nika i politički i inače“, i te materijale dostaviti izaslaniku SFRJ pri Sv. 
Stolici, sa ciljem da se bar nešto pokuša poduzeti. Istaknuto je da bi pun 
uspjeh te akcije u znatnoj mjeri doveo do revidiranja stavova pojedinih 
mlađih biskupa, a isto tako 1 afirmacije jugoslavenskog izaslanstva pri Sv. 
Stolici u njihovim očima." 

Kada je u vrijeme uspostave Riječke metropolije 1969. biskup 
Pavlišić predviđen za budućeg nadbiskupa i metropolita, jugoslaven- 
ske su vlasti pokušale utjecati na Svetu Stolicu da se to spriječi, kao 
i imenovanje Franje Kuharića Šeperovim nasljednikom i Marijana 
Oblaka zadarskim nadbiskupom. Međutim, državne su vlasti brzo 
shvatile da su njihovi pokušaji uzaludni, te je na sjednici Komisije 
za vjerska pitanja SR Hrvatske 16. prosinca 1969. odlučeno, uz pret- 
hodnu suglasnost predsjednika Izvršnoga vijeća Sabora SR Hrvatske 
Dragutina Haramije i predsjednice CK SKH Savke Dabčević Kučar, 
da se više ne poduzimaju nikakve posebne mjere s tim u svezi. Za- 
ključeno je kako je sprečavanje imenovanja gotovo nemoguće, iako 
su jugoslavenske vlasti Svetoj Stolici predočile negativan stav o nji- 
hovu imenovanju. % 

Ni nakon imenovanja nadbiskupom Pavlišićev odnos prema 
vlastima nije se mijenjao. Posebno se našao na udaru državnih vla- 
sti kada je početkom 1975. putovao u Južnu Ameriku (Argentina, 
Brazil). Državni mediji (posebice Vjesnik u srijedu — VUS) optuži- 
vali su ga za druženje s političkim iseljenicima (Danijel Crljen, Ivica 
Frković) uz pomoć Line Pedišića. Zbog toga je 18. travnja 1975. 


54. UDBA za Hrvatsku, informacija br. 704, izvor “Luka“, primili Srećko Šimurina i Stjepan Matija- 
šević 27. studenoga 1963., obradila Anka Alujević 17. prosinca 1963., HDA, RSUP, SDS I., Dosje 
Šeper, br. 302513, 93/1561. 

55 HDA, KOVZ, kut. 76, Pov. 59/1968. 

56 Zapisnik sa sjednice Komisije za vjerska pitanja SRH, od 16. prosinca 1969. HDA, KOVZ-zapi- 
snici, knj. 11. 

pozvan i na razgovor pri Komisiji za vjerska pitanja SR Hrvatske. 
Prigovoreno mu je da je kritizirao iseljenike zbog njihova nejedin- 
stva i jer se ne znaju nositi s političkom perfidnosti komunista te 
da je Crkva u zemlji veći borac protiv komunista od iseljeništva. 
Prigovoreno mu je i zbog spomenutog njegovog memoranduma 
Speckpatru. Prigovoreno mu je i da je stao na čelo ilegalne organi- 
zacije “Katolički podzemni front" uzevši konspirativno ime “Bar- 
ba". Optužili su ga da u zadnje vrijeme svojim nastupima namjerno 
zaoštrava crkveno-državne odnose. Prigovoreno mu je i što pomaže 
Smiljani Rendić, osuđenici za nacionalističko djelovanje, i da je na 
misi u Ogulinu izrazio suosjećanje s radnicima u inozemstvu koji su 
morali napustiti domovinu u kojoj za njih nije bilo kruha. U jednoj 
je propovjedi kazao da je sv. Pavao prije nego je postao kršćanin 
progonio kršćane kao kakav udbaš. Zamjereno mu je često isticanje 
hrvatskog, posebice u listu Zvona (hrvatski kardinal Šeper, hrvatsko 
narodno svetište, hrvatsko hodočašće). Pavlišić je na sve kazao: “Ja 
sam seljačko dijete i ne razumijem se u diplomaciju". Na primjedbu 
da je svoj autoritet dao kao zastavu neprijateljskim snagama, kazao 
je “ma molim vas, kakve su to snage". Rečeno mu je da su to one 
snage koje su ubile veleposlanika Rolovića, ubile komandira policije 
u Karlobagu i sl.?" 

U jednom se izvješću Komisije za odnose s vjerskim zajedni- 
cama Skupštine Zajednice općina Rijeka od 10. svibnja 1976. navodi 
da je zbog navedenog djelovanja u Južnoj Americi Pavlišić politički 
osuđen ne samo od komunista nego ga u obranu nije uzeo niti jedan bi- 
skup. U skladu s tim konstatirano je da bi bilo kakav administrativni zahvat 
prema Pavlišiću bio promašaj, jer bi od politički osuđenog čovjeka napra- 
vili mučenika. Ističe se da su Pavlišić i njegovi ispadi jasan dokaz kome je 
u interesu zaoštravanje odnosa, što državnim vlastima otvara određeni ma- 
nevarski prostor u rješavanju niza pitanja kao i zahtjeva. Konstatirano je 
da je u slučaju Pavlišića državnim vlastima potpuno jasno koga imaju pred 
sobom, što drugdje nije slučaj. U posebnom se poglavlju analizira biskup 
Pavlišić kao osoba te se navodi da ga prije svega treba promatrati u kon- 
tekstu istarskih prilika koje su bile takve da su mogle formirati politički 


57 _ HDA, KOVZ, kut. 105, Pov. 9/1975. 

ili pozitivnu ili vrlo negativnu ličnost. Ističe se da je Pavlišić formiran 
kao borbeni katolik, do kraja odan Crkvi, što ga je i “podiglo do časti bisku- 
pa, nadbiskupa i metropolite od običnog seoskog župnika u punom smislu 
i svim sadržajima te riječi“. U nastavku se navodi: “Pavlišić je presađen 
iz istarskog ambijenta u novu sredinu dospio pod utjecaj određenih sta- 
rih laičkih krugova, zatrovanih nacionalizmom, koji su na njega, zbog 
njemu slične odanosti Crkvi i papinstvu te militantnosti, kao 1 veoma 
snažnih još pred rat stvorenih animoznosti prema marksizmu, izvršili jak 
utjecaj. Pavlišić se odmah po dolasku na naše područje veoma nerazumno 
sukobljuje sa velikim dijelom ovdašnjeg klera, sklonog staleškom druš- 
tvu, 1 putem istog suradnji sa vlastima, očito po direktivama onda njemu 
nadređenih, hladnoratovski orijentiranih. 


58 HDA, KOVZ, kut. 228, 87/1976. 

Prilozi u svezi s nekim događanjima oko uspostave Riječke 
metropolije 


Prilog I. 


MEĐUOPĆINSKA KOMISIJA ZA VJERSKA 
PITANJA RIJEČKE REGIJE 


Rijeka, 7. kolovoza 1967. 


IZVRŠNO VIJEĆE SABORA SR HRVATSKE 
Komisija sa vjerska pitanja 
ZAGREB 


Predmet: Informacija o djelatnosti klera. 

Komentari i kombinacije medju klerom u vezi sa administra- 
tivno-teritorijalnom podjelom i personalnim promjenama u biskupi- 
jama našeg područja. 


Još za vrijeme druge sesije II. vatikanskog koncila, biskup Pa- 
vlišić je vodio anketu među svećenicima Senjsko-modruške i Ri- 
ječke biskupije, tražeći da se izjasne za jednu od slijedećih solucija 
budućeg crkvenog administrativno-teritorijalnog razgraničenja bi- 
skupija na ovom području. Te su alternative bile slijedeće: 


- Senjsko-modruška biskupija u svojim današnjim granicama, 
sa prisajedinjenom Riječkom biskupijom i sjedištem u Senju; 

- sadašnje stanje, tj. Senjsko-modruška biskupija i Riječka bi- 
skupija kao samostalne i u personalnom pogledu odvojene cjeline sa 
jedinom izmjenom da dio Senjsko-modruške biskupije do Crikveni- 
ce pripadne Riječkoj biskupiji; 

- tri biskupije na području sadašnje dvije (senjsko-modruške i 
riječke) sa sjedištima u Rijeci, Senju i Gospiću. 

Prema informacijama do kojih smo došli, većina se klera izja- 
snila za sadašnje stanje, smatrajući da biskup Pavlišić ima pri tome 

svoje račune i želi se domoći uprave nad jednom od biskupija. Ova- 
kvo njihovo opredjeljenje diktirano je djelomično 1 strahom od Pa- 
vlišićeve samovolje, koja dolazi do izražaja i sada, dok je još samo 
pomoćni biskup. Nije nam poznato da li je Pavlišić spomenutu anke- 
tu provodio sporazumno sa biskupom Burićem, no činjenica je da su 
se nakon toga njihovi odnosi u toj mjeri zaoštrili, da Pavlišić svuda 
koristi mogućnost i priliku za napade na biskupa Burića. Najčešće se 
tuži na Burićevu neaktivnost i inertnost, koja sputava njegove inici- 
jative, te se nikad o nijednom pitanju, a posebno kad se radi o obno- 
vama crkvenih objekata ne može sa Burićem temeljito i definitivno 
dogovoriti, pa je za svu neekspeditivnost u rješavanju tih pitanja kriv 
biskup Burić, kako to izjavljuje Pavlišić. 

Razgovori o promjenama granica biskupija postali su ponov- 
no intenzivni među klerom pred zasjedanje Biskupskih konferen- 
cija, tj. u toku ove godine. Govorilo se da postoje prijedlozi da se 
Senjsko-modruška i Riječka biskupija podijele na tri biskupije s tim 
da riječkom upravlja biskup Burić i da joj se pripoji primorski dio 
do Crikvenice i Gorski kotar. Dijelom Senjske biskupije sa sjedi- 
štem u Senju da bude postavljen za ordinarija kanonik 1 kancelar iste 
Kraljić Vladimir, a planinskim dijelom Senjsko-modruške biskupije, 
da upravlja biskup Pavlišić, sa sjedištem nove biskupije u Gospiću. 
Prema mišljenju većine svećenika, ovakve su Pavlišićeve kombina- 
cije išle na zadovoljenje kanonika Kraljića, koji je protivan ne samo 
podijeli nego i preseljenju sjedišta Senjsko-modruške biskupije iz 
Senja u Rijeku. S tim bi međutim bile zadovoljene njegove ambicije 
za biskupskom stolicom, pa bi prestao i njegov otpor bilo kakvim 
promjenama. 

U smislu gornjeg zanimljive su kombinacije, o kojima se u 
zadnje vrijeme govori među svećenicima Krčke biskupije. Prema 
informacijama iz tih krugova, Krčka biskupija bi zbog svoje minija- 
turnosti, loših veza drugih otoka sa Krkom — koje idu preko Rijeke 
— trebala biti ukinuta i pripojena riječkoj, sa sjedištem u Rijeci, s tim 
da njezin ordinarij postane biskup Karmelo Zazinović. Zazinović 
navodno zbog toga i nije do sada niti imenovan rezidencijalnim krč- 
kim biskupom, iako je već prošlo više od godinu dana nakon smrti 
njegovog prethodnika biskupa Srebrnića. 

Konkretniju informaciju o ovom pitanju dao nam je svećenik 
dr. Makso Peloza. Peloza kaže da je za problem sređenja crkveno- 
administrativne podjele, tj. razgraničenja između biskupija kao sa 
hitnim zadužen delegat Sv. Stolice mons. [Mario] Cagna. Njegov 
tajnik koji je nedavno boravio u Rijeci, raspravio je sa ovdašnjim 
odgovornim crkvenim faktorima i ovo pitanje. Prema tom dogovoru 
definitivno je zaključeno da Krčka biskupija bude ukinuta i pripo- 
jena Riječkoj, sa sjedištem u Rijeci. Novoj Riječkoj biskupiji bit će 
nadalje pripojeni oni dijelovi Senjsko-modruške biskupije koji su 
nekada sačinjavali Modrušku biskupiju, što bi se uzelo kao pravni 
osnov za rješenje ovog pitanja. Senjski biskupi, naime, nisu nikad 
uspjeli ukinuti ovu biskupiju i pripojiti je senjskoj — unatoč mno- 
gim pokušajima u historiji — nego su uvijek upravljani Modruškom 
biskupijom, kao “stalni administratori", pa su kao biskupi Senjsko- 
modruške biskupije uvođeni u upravu po kaptolima u Senju za Senj- 
sku i Novom za Modrušku biskupiju. Prema saznanjima dr. Peloze, 
sada se još samo raspravlja o tome koji sve dekanati lijevo od Rječi- 
ne trebaju pripasti novoj biskupiji, posebno koji dio Gorskog kotara 
odnosno koji sve dijelovi prirodno najviše gravitiraju Rijeci. Peloza 
smatra da će ovo pitanje biti veoma brzo riješeno — najdalje kroz 
godinu dana — ukoliko će se rješavati samo pitanje Riječke biskupije, 
no obzirom na činjenicu da tada ostaje viseće pitanje slovenskog di- 
jela Riječke biskupije 1 otvara daljnja pitanja hrvatskog i slovenskog 
dijela Tršćanske te slovenskog dijela Goričke nadbiskupije, kao i ne- 
sređenog pitanja istarskih biskupija, smatra da bi se ovo pitanje mo- 
glo i kompleksno rješavati, pa će u tom slučaju svakako biti potreban 
nešto dulji vremenski period. 

Iz razgovora sa dr. Pelozom — obzirom na sigurnost i odreč- 
nost, kojom govori o ovim pitanjima — dobiva se dojam da je i on bio 
konzultiran. Ova pretpostavka dobiva na vrijednosti, kad se ima u 
vidu činjenica da Peloza radi na djelu o historijskom razvoju riječke 
i goričke crkvene pokrajine. 

Peloza smatra da bi u rješavanju ovog pitanja trebali uzeti uče- 
šća i odgovarajući državni organi, jer se radi o rješavanju granica bi- 
skupija koje su uz državnu granicu naše zemlje sa Italijom, pa prema 

tome i priznanju sadašnjih državnih granica između nas 1 Italije od 
strane Vatikana. 

Biskup Pavlišić u čitavoj ovoj akciji pokazuje posebnu inici- 
jativu i nastoji biti svuda prisutan. U zadnjem razdoblju najviše vre- 
mena boravi u Rijeci, te na području općina Rijeka i Opatija inicira i 
nastoji riješiti izvjesna imovinsko-pravna pitanja. S tim je u vezi — po 
prvi puta na ovom području — tražio prijem od organa vlasti, tj. kod 
predsjednika Općinske skupštine Opatija. Ovo govori u korist pret- 
postavke da su Pavlišićeve i želje i ambicije da postane biskupom 
Riječke biskupije. Ukoliko izbor za riječkog ordinarija bude sveden 
na biskupe Zazinovića i Pavlišića, onda Pavlišić ima znatne predno- 
sti pred Zazinovićem, obzirom na zdravstveno stanje prvoga. Zazi- 
nović, naime, je teško bolestan na očima i postoji realna mogućnost 
da ostane slijep svakog časa. Već se od smrti biskupa Srebrnića priča 
među krčkim klerom da će Zazinović kada i ukoliko postane rezi- 
dencijalni krčki biskup odmah tražiti pomoćnog biskupa, a postojala 
su i mišljenja da će ordinarijem Krčke biskupije biti imenovana ne- 
koja druga ličnost, a Zazinović ostati i nadalje pomoćni biskup. Ove 
su pretpostavke uzimale u kombinaciju svećenike Toljanić Antuna, 
biskupskog delegata za Cres i Lošinj i župnika u Malom Lošinju, i 
Šojat dr. Josipa, senjskog kanonika, župnika u Bakru. Sve spomenu- 
to ide u prilog biskupa Pavlišića. 

Smatramo da bi imenovanje biskupa Pavlišića rezidencijalnim 
biskupom nove Riječke biskupije imalo veoma negativne posljedice 
ne samo na našem nego i širem području obzirom na njegov tempe- 
rament, stavove, shvaćanja i veze. Pavlišić je prema saznanjima koja 
o njemu imamo, jedan od najmilitantnijih biskupa u zemlji. Pod ja- 
kim je utjecajem katoličke-laičke elite, profesora Petra Šimunića, dr. 
Lava Znidarčića i drugih, sa kojima je svojevremeno (1962. godine) 
osnovao ilegalnu organizaciju, tzv. Katolički podzemni front, kojem 
je on bio na čelu uzevši konspirativno ime “Barba. Putem raznih, 
katoličkih karitativnih organizacija u Evropi intenzivno, a usput laž- 
no, prikazivao je stanje i položaj KC u našoj zemlji. Putem svećeni- 
ka emigranata Milana Simčića u Rimu, Vilima Gecelje u Salzburgu 
i Poglajen-Kolakovića u Parizu, održava veoma intimne i intenzivne 

veze sa našom svećeničkom emigracijom. Prvi je u zemlji pokrenuo 
štampanje antikomunističkih publikacija, kao što su “Obraćenici 
XX. stoljeća", “Ispovijest jednog komuniste" 1 dr. Pavlišić je čovjek 
sa posebnim sklonostima za ilegalni rad i intrigiranje. Prvi je od bi- 
skupa u Jugoslaviji suspendirao — a neke je i ekskomunicirao — šest 
članova SD-a [svećeničkog društva] prilikom njegovog osnivanja 
1952. godine. 

Mišljenja smo, da bi obzirom na sve naprijed navedeno, trebali 
dogovoriti i nakon toga poduzeti potrebne mjere za onemogućavanje 
biskupa Pavlišića, tj. njegovo imenovanje i postavljenje rezidenci- 
jalnim biskupom bilo koje biskupije. Postojeći materijali o Pavliši- 
ćevoj aktivnosti, neodgovornosti i nerazboritosti su takvi, da bi ih 
po našem mišljenju bilo koja, nadležna crkvena institucija trebala 
ozbiljno prihvatiti. 


Dr. Makso Peloza traži našu intervenciju za zaposlenje. 


Dr. Makso Peloza vratio se nakon završenih studija iz Rima, 
gdje je boravio duže vremena. Postigao je doktorat iz crkvene po- 
vijesti, te je očekivao da će nakon povratka u zemlju biti zaposlen 
kao profesor iz svoje struke na Bogoslovnom fakultetu u Zagrebu. U 
tom je smislu prije tri godine i razgovarao sa dr. Jankom Oberškim, 
koji mu je obećao to mjesto. Nakon povratka najprije je posjetio 
Oberškog u Zagrebu, međutim se ovaj nije pokazao spremnim zau- 
zeti se za njega. Peloza nudi nama svoje usluge historičara i spreman 
je angažirati se na pitanjima pobijanja iredentističke propagande, 
koja se vodi iz Italije prema našoj zemlji i moli da mu obezbjedimo 
namještenje u nekoj od odgovarajućih ustanova u Rijeci. Smatra da 
od strane nadležnog biskupa dr. Franića ne bi imao neprilika, jer mu 
je još pok. splitski biskup Bonefačić dao dozvolu da može raditi na 
ovom području, a ta dozvola nije nikad povučena. Mišljenja je da bi 
mogao imati neugodnosti jedino u slučaju da riječkim ordinarijem 
postane biskup Pavlišić, međutim je u tom slučaju spreman i apo- 
statirati. 

Prilog 4. — službene bilješke. 


Po ovlaštenju predsjednika Komisije Dušana Jardasa, Dušan Deka- 
nić 


Na znanje 


Sekretarijatu KKSKH — Rijeka 
Predsjedniku SSRNH — Rijeka"? 


Prilog 2. 


BISKUPSKI ORDINARIJAT POREČKO- 
PULSKE BISKUPIJE I PAZINSKE APOSTOLSKE 
ADMINISTRATURE 


Broj 10/1968-Prez. 
Prečasnoj 


BISKUPSKOJ KONFERENCIJI 
ZAGREB 


Čast mi je ovime zamoliti preč. jugoslavenski Episkopat, da u 
smislu odredaba Drugog vatikanskog koncila, predloži Svetoj Sto- 
lici da se teritorij sadašnje Pazinske administrature potpuno i trajno 
pripoji Porečkoj biskupiji. (Kažem: Porečkoj biskupiji, a ne Poreč- 
ko-pulskoj, jer premda su one sjedinjene pod zajedničkim biskupom, 
imadu ipak svaka svoj određeni teritorij. Jasno je, da pripojenjem 
Pazinske administrature Porečkoj biskupiji, ona ulazi u sklop Poreč- 
ko-pulske biskupije, ali u dekretu pripojenja treba reći kojoj od tih 
dviju sjedinjenih biskupija teritorij administrature pripaja. Porečkoj 

zato, jer s njezinim teritorijem graniči, pače je okružuje, kako se vidi 
na priloženoj skici.) 

Pripojenje teritorija Pazinske apostolske administrature Poreč- 
koj (odnosno Porečko-pulskoj) biskupiji traže jaki i teški geografski 
i pastoralni razlozi: 

Već se 18 godina upravljaju zajednički Porečko-pulska bisku- 
pija i Pazinska apostolska administratura, stojeći pod upravom i ru- 
kovodstvom istog ordinarija, niže potpisanog biskupa. 

Kler se već toliko godina razmještava izmjenično po jednom 
i po drugom crkvenom teritoriju bez obzira na to iz kojeg dijela po- 
tječe, a istarski vjernici smatraju da je čitav istarski poluotok jedna 
biskupija. 

Pula će u skoroj budućnosti trebati postati sjedište istarskog 
biskupa, jer je ona najveći i najprometniji istarski grad i k njoj gravi- 
tira na jednaki način područje cijele Istre, to jest ono Porečko-pulske 
biskupije kao i ono Pazinske apostolske administrature. 

Svećenicima 1 klericima Pazinske administrature je krivo što 
oni već 18 godina nemaju svoga rezidencijalnog biskupa u Istri, do- 
čim njihovi kolege iz pastve i iz bogoslovije imadu rezidencijalnog 
biskupa za poglavara i oca. Zbog toga su već neki svećenički kandi- 
dati Pazinske apostolske administrature, prije primanja prve tonzure 
tražili, da ih inkardinira u Porečko-pulsku biskupiju, jer da i oni hoće 
imati svoga rezidencijalnog biskupa. 

Nakon potpunog pripojenja svećenici će i vjernici cijele Istre 
zajedničko sjemenište u Pazinu još više zavoliti i potpomagati ško- 
lovanje svećeničkog pomlatka. 

Porečko-pulska biskupija imade 1460 kvadratnih kilometara 
i 125.000 vjernika, a Pazinska apostolska administratura ima 1379 
kvadr. kilom. površine i 61.000 vjernika. Prema kriterijima II. va- 
tikanskog koncila broj vjernika je u Porečko-pulskoj biskupiji pre- 
malen za jednu normalnu i funkcionalnu biskupiju. Istom ako se 
Porečko-pulskoj biskupiji pripoji teritorij sa vjernicima Pazinske 
apostolske administrature bit će ta biskupija sa 186.000 vjernika na 
površini od 2839 kvadr. kilom. funkcionalna u upravnom i pastoral- 
nom smislu. 

Tako povećana Porečko-pulska biskupija moći će zajedno sa 
Krčkom biskupijom biti sufraganke buduće Riječko-senjske nad- 
biskupije, dočim bi izgledalo nezgodno da teritorij Porečko-pulske 
biskupije bude i dalje odijeljen od Riječke područjem Pazinske apo- 
stolske administrature. 

Godine 1928. Sveta je Stolica nudila porečko-pulskom bisku- 
pu b. usp. Trifunu Pederzolli-u pripojenje teritorija sadanje Pazinske 
administrature Porečko-pulskoj biskupiji, ali on nije prihvatio ponu- 
du zbog pomanjkanja klera. 

Sada pak, kad već veliki broj svećenika Tršćanske biskupije, 
to jest Pazinske apostolske administrature djeluje na području Poreč- 
ko-pulske biskupije i obratno, 1 to pod zajedničkim ordinarijem već 
18 godina, to smjerno i žarko molimo da Sveta Stolica sada provede 
ono što je godine 1928. nuđala tadanjem porečko-pulskom biskupu, 
to jest da teritorij Pazinske apostolske administrature uklopi u tijelo 
Porečko-pulske (juridice: porečke) biskupije. Spis Svete kongrega- 
cije Koncila, kojim je ona nudila takvo pripojenje 1928. Godine, 
nosi broj 147/28 (ili: 177 ili 197) 1 datum 21. marzo 1928. 

Molim preuzv. gg. biskupe da razmotre sve ove razloge pak da 
Svetoj Stolici preporuče slijedeće rješenje: 

"ODVAJAJU SE OD TRŠĆANSKE BISKUPIJE A TRAJNO 
SE I SASVIM PRIPAJAJU POREČKOJ BISKUPIJI DEKANATI: 
PAZINSKI, PIĆANSKI, KRŠANSKI, BUZETSKI, OPRTALJ- 
SKI I UMAŠKI; TAKOĐER SE ODVAJAJU OD KOPERSKE 
BISKUPIJE TE SE TRAJNO I ZAUVIJEK PRIPAJAJU POREČ- 
KOJ BISKUPIJI ŽUPE: KAŠTEL, SVETA MARIJA NA KRASU 
I SAVUDRIJA. UKLJUČENJEM U POREČKU BISKUPIJU SVI 
OVDJE NAVEDENI DEKANATI I ŽUPE POPRIMAJU PREMA 
PULSKOJ BISKUPIJI ODNOS KOJI ZA ODNOS POREČKE BI- 
SKUPIJE PREMA PULSKOJ PROPISUJE BULA PAPE LEONA 
XII. ,LOCUM BEATI PETRI.“ 

Eto, preuzvišena gospodo i oci, to je što Vas žarko molim ja i 
istarsko svećenstvo, jer bi to bilo na veliku korist života i rada svete 
Crkve u Istri. 

A da se ne bi mislilo, kao da se time od Tršćanske biskupije 
odvajaju područja koja su bila njezina od pamtivjeka, prilažem ovoj 
molbi i jedan elaborat sa historijskim podacima i geografskom ski- 
com, odakle se vidi da su skoro svi ti dijelovi sadanje Pazinske apost. 
administrature u prošlosti ili bili samostalne male biskupije ili pod 
upravom koje druge, a ne Tršćanske biskupije ili su samo kroz kraće 
vrijeme bili pod Tršćanskom biskupijom. Iznosim to samo zato što 
mislim da će, imajući to u vidu, tršćanska dijeceza lakše pristati na 
odvajanje tih područja iz njezinog, toliko više, što ga je tršćanski 
biskup bio vjerojatno saglasio sa prijedlogom da se to provede već u 
godini 1928.,to jest u gore navedenom slučaju kad je Sveta Stolica te 
dijelove Tršćanske biskupije nudila porečkom biskupu. 

U nadi na povoljno rješenje, unaprijed zahvaljujem sa pošto- 
vanjem: 


U POREČU, dne 25. siječnja 1968. (+ DRAGUTIN NEŽIĆ) 
porečko-pulski biskup i pazinski apost. administrator 
PRILOG 

DIJELOVI PAZINSKE APOSTOLSKE ADMINISTRATORE 
NISU UVIJEK BILI DIJELOM TRŠĆANSKE BISKUPIJE 


Počnimo prema geografskoj skici odozgo: 


Dekanati Umag i Oprtalj bili su teritorij Novigradske biskupije 
(Aemoniensis) sve do godine 1831. kada je ta Novigradska biskupija 
uklopljena u tršćansku. Bulom pape Eugena IV. god. 1434. bilo je 
određeno da teritorij Novigradske biskupije pripadne Porečkoj bi- 
skupiji, ali to nije bilo provedeno, jer je nastavila novigradska i dalje 
samostalnim životom. 

Buzetski je dekanat pripadao prije Tršćanskoj biskupiji, a god. 
1784. bio je dodijeljen Porečkoj biskupiji, a onda 1830. god. opet 
vraćen Tršćanskoj biskupiji. 

Istočno od Pazina bijaše ab immemorabili malena Pićanska bi- 
skupija Petenensis). Ona je bila ukinuta te je godine 1788. zajedno sa 

teritorijem Tršćanske i goričke dijeceze bila uključena u Gradiškan- 
sku dijecezu (Gradisca), ali budući da je ta tvorevina Gradiškanske 
nadbiskupije brzo zatim rasformirana (1790. god.) ostao je teritorij 
Pićanske biskupije unutar Tršćanske biskupije. 

Između područja Pićanske biskupije i planine Učke nekoliko 
je župa (Šušnjevica, Boljun, Paz, Lupoglav, Dolenja Vas) koje su go- 
dine 1784. došle pod Pulsku biskupiju, dok nisu opet kasnije vraće- 
ne tršćanskoj prigodom uređenja državnih granica između Austrije 
i Venecije. 

Pazinski je dekanat od postanka Porečke biskupije bio njezin 
dio 1 porečki su biskupi bili vlasnici pazinskog kaštela. Kad je dr- 
žavna granica između Austrije i Venecije odsjekla pazinski dekanat 
od Poreča (koji bio pod Venecijom) upravijali su pazinskim dekana- 
tom dugo pazinski prepoziti, posebno za to delegirani od porečkih 
biskupa. Još 1780. godine porečki je biskup Polesini vršio kanonsku 
vizitaciju u svim župama pazinskog dekanata. Istom 1784. godine 
došle su župe pazinskog dekanata prvi puta pod Tršćansku biskupiju. 

Ovdje sad dodajemo 1 jednu malenu historijsku radnju, izra- 
đenu o svemu tome na temelju dokumenata porečkog biskupijskog 
arhiva. Izrađena je vjerojatno god. 1928. kad se radilo o pripojenju 
u našoj predstavci navedenih dekanata Porečkoj biskupiji. Ta radnja 
potvrđuje ovdje napred po nama iznesene povijesne činjenice.“ 

I vescovi delle diocesi di Krk e Senj-Modruš (ordinario e ves- 
covo ausiliare) ebbero con le autorita jugoslave rapporti che vanno 
rapportati alle difficili condizioni di vita della Chiesa cattolica nel 
secondo dopoguerra. L'operato del vescovo Dragutin Nežić non č 
oggetto dell'analisi dato che la posizione della Chiesa istriana era 
ancora specifica e ancora insoluta. Gli anni cinquanta e sessanta in 
culi era in atto il processo di creazione dell'arcidiocesi di Rijeka-Senj 
ebbero quali problemi principali nei rapporti tra Chiesa e Stato le 
questioni riguardanti le associazioni sacerdotali filogovernative, la 
questione della cessazine della presenza ecelesiastica con Nora di re- 
ligione nelle scuole, la nazionalizzazione dei beni ecclesiastici. Il 
vescovo di Krk Josip Srebrnić nonostante essendo stato antifasci- 
sta reagiva intensamente ai soprusi commessi dalle autorita comu- 
nisti contro la Chiesa dopo di che egli con molta difficolta riusci 
ad ottenere il passaporto per recarsi alla visita ad limina nel 1959. 
Dopo la chiusura del seminario dovuta al processo farsa inscenato 
dalle autorita, il vescovo Viktor Burić interruppe le relazioni con le 
autorita le quali, sino ad allora, erano state abbastanza buone. Dalla 
visione dei documenti e delle relazioni degli organi jugoslavi risulta 
che nei confonti del vescovo ausiliare Josip Pavlišić venivano mosse 
forti accuse di atteggiamento ostile nei confronti de governo comu- 
nista. Le autorita jugoslave cercarono di osteggiare senza successo 
la nomina a arcivescovo coadiutore di Josip Pavlišić. 

Parole chiave: Josip Srebrnić, Viktor Burić, Josip Pavlišić, ar- 
cidiocesi Rijeka-Senj, comunismo. 


